b'\n_START_ARTICLE_\nIvan Dimitrijevi\xc4\x8d Ivanov (general)\n_START_SECTION_\n\xc5\xbdivljenje\n_START_PARAGRAPH_\n1. januarja 1779 je vstopil v Novgorodski pehotni polk in 26. septembra 1786 je bil s \xc4\x8dinom zastavnika preme\xc5\xa1\xc4\x8den v Tulski pehotni polk. Naslednje leto je bil preme\xc5\xa1\xc4\x8den v Sanktpeterbur\xc5\xa1ki grenadirski polk. Sodeloval je v bojih proti Turkom, zakar je bil povi\xc5\xa1an v poro\xc4\x8dnika. Leta 1794 je sodeloval v zavzetju Var\xc5\xa1ave in zatrtju poljskega upora; za zasluge je bil povi\xc5\xa1an v stotnika._NEWLINE_Preme\xc5\xa1\xc4\x8den je bil v 9. (pozneje pre\xc5\xa1tevil\xc4\x8den v 8.) lovski polk; leta 1805 je kot bataljonski poveljnik sodeloval v bitki pri Austerlitzu. 23. aprila 1806 je bil povi\xc5\xa1an v polkovnika in 10. januarja naslednjega leta je postal poveljnik 8. lovskega polka ter 12. avgusta 1807 pa poveljnik 10. lovskega polka._NEWLINE_Leta 1811 je sodeloval v bojih proti Turkom in naslednje leto v bojih proti Francozom. 16. julija 1813 je bil povi\xc5\xa1an v generalmajorja (rektroaktivno do 16. novembra 1812). Avgusta 1813 je postal poveljnik 3. brigade 9. pehotne divizije, s katero se je udele\xc5\xbeil bitk za Dresden in za Hamburg. Do leta 1818 je nato ostal v Franciji._NEWLINE_18. aprila 1823 je postal poveljnik 16. pehotne divizije; 6. januarja 1826 je bil povi\xc5\xa1an v generalporo\xc4\x8dnika. 1. januarja naslednjega leta je postal poveljnik 19. pehotne divizije._NEWLINE_Leta 1828 je sodeloval v bojih proti Turkom, med katerimi je bil hudo ranjen ter posledi\xc4\x8dno umrl.'